SMPC ร่วมงาน Opportunity Day
SMPC ร่วมงาน Opportunity Day ณ ห้องประชุมใหญ่ บมจ.สหมิตรถังแก๊ส
20 ส.ค. 2563

นายสุรศักดิ์ เอิบสิริสุข กรรมการผู้จัดการ และ นางปัทมา เล้าวงษ์ รองกรรมการผู้จัดการ บริษัท สหมิตรถังแก๊ส จำกัด (มหาชน) หรือ SMPC ถ่ายภาพเป็นที่ระลึกร่วมกันภายหลังการนำเสนอข้อมูล ในงาน Opportunity Day ไตรมาส 2/63 ในรูปแบบการนำเสนอผ่านช่องทางออนไลน์ ทั้งนี้บริษัทเปิดเผยผลงาน 6 เดือนแรกปีนี้กำไรโตราว 59% หลังได้รับคำสั่งซื้อจากออเดอร์ลูกค้าในแถบเอเชียใต้ – แอฟริกา ที่เริ่มกลับมา ขณะที่ยอดขายในสหรัฐฯ ยังมีเข้ามาต่อเนื่อง เชื่อมั่นยอดขายปีนี้เติบโต 30% ได้ตามแผน ด้านบอร์ดอนุมัติจ่ายปันผลระหว่างกาล 0.37 บ./หุ้น จากผลการดำเนินงานของบริษัทฯ สำหรับงวด 6 เดือน (สิ้นสุด ณ วันที่ 30 มิ.ย. 63) กำหนดจ่ายปันผลในวันที่ 9 ก.ย. 63 นี้ โดยงานดังกล่าวจัดขึ้น ณ ห้องประชุมใหญ่ บมจ.สหมิตรถังแก๊ส